Treonina protease

As treonina proteases son unha familia de encimas proteolíticos que conteñen un residuo de treonina (Thr) no seu sitio activo. Os membros prototípicos desta clase de encimas son as subunidades catalíticas do proteosoma, aínda que as aciltransferases evolucionaron converxentemente orixinando o mesmo tipo de xeometría do sitio activo e o mesmo mecanismo.

 Mecanismo 

As treonina proteases usan o grupo alcohol secundario da súa treonina N-terminal como nucleófilo que realiza a catálise. A treonina debe ser N-terminal, xa que o amino terminal do mesmo residuo actúa como unha base xeral ao polarizar unha molécula de auga que desprotona o alcohol para incrementar a súa reactividade como nucleófilo.

A catálise ten lugar en dous pasos:
 Primeiramente, o nucleófilo ataca o substrato para formar un intermediario covalente acil-encima, liberando o primeiro produto.
 En segundo lugar, o intermediario é hidrolizado pola auga para rexenerar o encima libre e liberar o segundo produto.
 Na ornitina aciltransferase, en lugar da auga, é o substrato ornitina (o aceptor) o que realiza o segundo ataque nucleofílico e leva o grupo acilo.

 Clasificación e evolución 

miniatura|550px|Evolución converxente das treonina proteases cara á mesma organización do sitio activo N-terminal. Móstranse a treonina catalítica do proteosoma (clan PB, familia T1) e as ornitina acetiltransferase (clan PE, familia T5).
Actualmente recoñécense cinco familias que pertencen a dúas superfamilias: os proteosoma de pregamento Ntn (superfamilia PB) e a ornitina aciltransferases de pregamento DOM (superfamilia PE). Ambas as superfamilias representan dous tipos de formas que evolucionaron converxentemente de xeito independente dando o mesmo tipo de centro activo.

 Superfamilia  Familias de treonina protease  Exemplos  Clan PB  T1, T2, T3, T6  Proteosoma de arqueas, compoñente beta (Thermoplasma acidophilum) Clan PE  T5  ornitina acetiltransferase (Saccharomyces cerevisiae)

 Notas 

 Véxase tamén 
 Outros artigos 
Protease
serina protease
cisteína protease
ácido aspártico protease
metaloprotease
Proteólise
Inhibidor da protease (farmacoloxía)
Inhibidor da protease (bioloxía)

Categoría:Peptidases
Categoría:Hidrolases